***STIMATĂ AUDIENȚĂ!***

 Suntem la începutul anului 2021. Tradițional vin în fața domniilor voastre cu un raport despre activitatea primăriei pe parcursul anului 2020.

 Am fost martori cu toții la acele probleme cu care ne-am confruntat pe parcursul anului. Am avut de trecut prin pandemia Covid-19, care mai continuă și azi și, care la rândul său, a avut un anume impact asupra situației economice. A fost și anul alegerilor prezidențiale. Aș menționa aici că avem „fericirea” de a desfășura alegeri anual ceea ce își lasă amprenta asupra rezolvării problemelor la toate nivelele. Evident că aceste evenimente au influențat și rezolvarea unor probleme din teritoriul orașului Cricova.

 Dar, totuși, am reușit să ținem situația sub control punând accent pe acele probleme social-economice și să rezolvăm o parte din măsurile preconizate, cât și cerințele înaintate de către locuitorii urbei.

 Conform datelor statistice, în orașul Cricova sunt circa 12 000 locuitori inclusiv:

1. 77,4% - moldoveni /români;
2. 11,37% - ruși;
3. 7,9% - ucraineni;

 Restul alte naționalități.

 Pe parcursul anului 2020, conform unor date prealabile, volumul producției industriale în teritoriu a constituit circa 188,432 mil.lei, comparativ cu anul 2019 -430998 mii.lei, inclusiv producția vinicolă 72464 mil.lei, producerea băuturilor tari 106439 mil.lei comparativ cu 2019 155 200 mii.lei. În 2019 extragerea pietrei de construcție a constituit în volum de 9,529 mil.lei, anul 2019 - 11,664 mil.lei. Serviciile de comerț acordate populației s-au egalat cu suma de 48 262 mil.lei. Au fost acordate servicii de turism,fiind deserviți 20 037 persoane, comparativ cu 88 742 turiști în anul 2019.

 Un moment important îl constituie atragerea investițiilor. Necătând la problemele menționate mai sus a reușit atragerea investițiilor în diferite domenii. Astfel au fost construite și date în exploatare un Supermarket, la etajul doi fiind amplasată sala de fitness, la moment în proces de finalizare, suma investițiilor constituind circa 16 mil.lei.

 Un alt obiectiv este depozitul pentru mărfuri de uz casnic, deasemenea cu un magazin încadrat, suma totală a investițiilor constituind 3 mil.euro.

 A fost modernizată fabrica de vin ”RADACINI WINES” (fostele hale ale întreprinderii ”Acorex”) fiind investit circa 10 mil.euro.

 Astfel a fost posibilă crearea a 70 locuri de muncă, cât și lărgirea bazei impozabile. E mult sau puțin, bine sau rău, răspunsul îl găsiți la acei cetățeni și mai ales la tinerii care căutau un loc de muncă pentru a-și întreține familia, fiind alături de copii.

 Executarea bugetului a constituit circa 34 085 mil.lei ,precizat fiind 33 997 mil lei factor important și hotărâtor în rezolvarea problemelor socio-economice, cât și asigurarea funcționalității instituțiilor social-culturale din oraș.

 În teritoriu funcționează 7 instituții de menire social – culturală, dintre care 4 instituții de învățământ preșcolar, gimnazial, liceal și Școala de Arte.

 La baza sistemului de învățământ din oraș se află instituția de educație timpurie Nr.33 ”Poenița veselă ” cu o capacitate de 320 copii, care dispune de 14 săli de grupă, dintre care 2 - destinate copiilor de creșă și 12 grupe - copiilor de grădiniță. Grădinița dispune de atributele necesare pentru condiții adecvate aflării și educației copiilor, respectiv sala de muzică, sala de sport, cabinet medical cu două izolatoare, cabinet de proceduri, 14 terenuri de joc și de înviorare.

 Colectivul grădiniței este alcătuit din 47 de persoane – 23 educatori, 20 persoane auxiliar și echipa managerială.

 În scopul asigurării activității instituției au fost alocate 7 632 200 lei, întreținerea anuală a unui copil constituind 16 957 lei.

 Evident că pandemia a impus continuarea procesului educativ în mediul on-line. Cu toate că nu constituie unul din cele mai efective metode, totuși, aici s-a observat nivelul cointeresării părinților în educația copiilor săi.

 Totodată au fost luate măsuri de activitate în scopul neadmiteriii infectării cu COVID-19, grădinița fiind dotată cu echipamentul necesar inclusiv 15 lămpi cu cwarț, 30 termometre digitale, 20 covorașe dezinfectante.

 Deasemenea au fost luate măsuri de creare a condițiilor favorabile pentru aflarea copiilor în grădinița fiind procurate 52 paturi, 3 seturi de mese, reparate tavanele și sistema de iluminare în 2 grupe ș.a.

 La Gimnaziul nr. 77 își fac studiile 145 elevi, corpul didactic fiind alcătuit din 20 profesori. Problema principală cu care se confruntă instituția este numărul mic de elevi, ceea ce se răsfrânge asupra bugetului instituției reieșind din suma alocată per-elev raportată la cheltueli.

 Însă, totuși, instituția a continuat să activeze. Atât administrația, cît și părinții au luat măsuri în vederea creării condițiilor necesare pentru asigurarea procesului de învățământ. 60 de copii din ciclul primar au primit hrană gratuită.

 Au fost efectuate lucrări de proiectare pentru reparația sistemului de asigurare cu energie electrică, lucrări care sperăm că vor demara anul acesta.

 E necesar de menționat că asupra procesului de învățământ a influențat și pandemia cu **Coronavirus** având un impact negativ asupra nivelului de pregătire a elevilor.

 Clădirea instituției a fost construită prin anii 60 ai secolului trecut, fără careva lucrări de reparație capitală. Deaceea, azi, este necesară efectuarea unor lucrări pentru crearea condițiilor normale în perioada rece a anului. Mă refer fie la izolarea termică a pereților exteriori sau schimbarea sistemului de încălzire.

 Instituția Publică Liceul Teoretic ”Alexei Mateevici”a fost frecventat de către 706 elevi ghidați de 43 cadre didactice.

 Conducerea liceului, de comun acord cu colectivul de părinți, au luat măsuri în vederea pregătirii instituției către noul an de învățământ care a fost dificil, atât pentru profesori, cât și pentru elevi. Mă refer aici la activitate în condiții de pandemie, când copii și pedagogii erau nevoiți să desfășoare lecții on-line, care nu întotdeauna dau efectul scontat.

 Bugetul instituției a constituit 9 830 mii lei executat fiind 9 624 mii lei. Pe lângă achitarea salariului de circa 7 637 mii lei au fost asigurați cu hrană 308 elevi - treapta primară și 19 elevi - treapta gimnazială, procurate inventar și materiale, inclusiv 16 complete de bănci, 4 boilere, 7 uscătoare de mâini ect.

 Din bugetul local au fost alocate 600 mii lei pentru construcția acoperișului șarpant la blocul unu.

 O altă instituție din sistemul de învățământ este Școala de Arte, unde copiii studiază la 15 instrumente și genuri de artă. În total își fac studiile 367 elevi. De către primărie au fost luate toate măsurile în vederea creării condițiilor necesare asigurării procesului de învățământ.

 E de menționat că 30% din plata pentru învățământ este achitată din bugetul local. Cheltuelile pentru întreținerea instituției au constituit 3690 mii lei. A fost alocate mijloace financiare pentru procurarea și renovarea parțială a mobilierului, procurate instrumente muzicale inclusiv pian, vioară, chitară, boxe acustice ș.a.

 O problemă cu care s-a confruntat Școala de Arte , ca de altfel și alte instituții, a fost pandemia de COVID-19 care a impus studierea prin metoda on-line. Dar, totuși, discipolii școlii au participat la diferite concursuri naționale și internaționale manifestându -și talentul.

 Casa de Cultură s-a manifestat pe parcursul anului prin organizarea și participarea în cadrul măsurilor culturale din oraș. Vorbind despre măsurile culturale din teritoriu, e de menționat faptul că în mare parte au fost atrase și celelalte instituții de menire social-culturale, fie grădiniță sau școala de arte, liceu,bibliotecă sau gimnaziu.

 Au fost petrecute activități printre care festivalul ”Mi-e dor de-o seară cu romanțe”, ”Mărțișor 2020”, Gala celor mai buni sportivi ai anului 2019, Ziua independenței ș.a.”.E e de menționat și cele 3 proiecte on-line, care au un răsunet pozitiv în rândurile locuitorilor. Unul dintre aceste proiecte este ”Cîntec de Duminică” cu postarea înregistrărilor video în zilele de duminică. Alte două proiecte ”Toamnele în Moldova” și ”Sărbătorile de iarnă la Cricova” au fost binevenite și benefice pentru toți.

 La Centrul de Sănătate Cricova sunt înregistrate 8 893 persoane, fiind deserviți de 6 medici de familie, 1 medic stomatolog și 13 asistente medicale. Bugetul instituției a constituit anul 2020 - 4 402 mii lei.

 Pe parcursul anului 2020 au fost deservite 27 217 vizite. Centrul de Sănătate Cricova, ca și alte instituții de profil începând cu luna martie au activat în regim de pandemie COVID-19. Au fost înregistrate 566 cazuri de coronavirus. Cu regret au fost înregistrate și 17 cazuri de deces. Au fost depistate 2 persoane cu TBC și 26 pacienți cu probleme de ordin oncologic.

 Cu părere de rău, după aceste date statistice e necesar să vedem în primul rând cetățeanul, cu atât mai mult, că e vorba de cetățeanul care se adresează cu probleme de sănătate. Ar fi o ipocrizie să constatăm că aici treburile merg foarte bine.

 Cât face numai consultarea la fereastră sub ploaie a pacientului. Și acesta nu e un caz unic cînd pacienții așteptau afară consultația medicului. Sau lipsa îndelungată de la serviciu a șefului Centrului de Sănătate sub pretextul ”**administrării de la distanță**” de parcă alți medici nu erau supuși riscului. Cred că se vor găsi și **”apărători”** care au refuzat de-a fi eliberat dnul Onilov din funcție din propria dorință , **primăria propunând de a fi numită interimar medicul dna Clapon Rodica** și cei care au fost consilieri și în legislaturile trecute și îi aranjau situația de altfel nu ar căuta vinovatul unde vreți și pe cine vreți.

 Biblioteca orășenească continue să rămână un centru furnizor de informație pentru locuitori, fiind mereu în căutare de proiecte și acțiuni în scopul formării unei poziții civice a cetățenilor.

 Dacă e să vorbim statistic, vizitele la bibliotecă au constituit - 25 864, față de 37 863 în anul 2019 împrumuturi de cărți și documente - 72 910, față de 153 397.

 Colecția de cărți și ediții periodice constituie 25 411 exemplare. Însă necătând la problemele existente totuși au fost găsite metode pentru a menține la nivel numele de instituție de cultură. De un interes deosebit la public s-au bucurat ”Ora poveștilor on-line”, ”Creativitate de Paști”, expoziția de costume ”Din zestrea neamului”, ”Zilele Bibliotecii Publice Cricova”, ”Ora să știm”, ”Insula de poveste” ș.a.

 Colectivul Bibliotecii a fost prezent la toate măsurile organizate în teritoriu. E de menționat și participarea în cadrul diferitor proiecte.

 În ceea ce privește apărarea ordinii publice în 2020 se atestă o creștere a numărului de infracțiuni fiind săvârșite 33 de infracțiuni, față de 24 infracțiuni 2019 dintre care 7 furturi, jafuri-2; omor-1, amenințare cu omor -1, infracțiuni legate de droguri -4, stare de ebrietate la volan-9; violența în familie – 1, altele-6. Descoperirea crimelor este de 100%.

 În scopul organizării măsurilor de prevenire și curmării delictelor administrative au fost întocmite 750 procese- verbale pe diferite contravențiii administrative.

 Pentru diminuarea ilegalităților legate de comportamentul în spațiul public au fost documentate conform art. 354 CC al RM 105 persoane, cât și 119 procese-verbale a încălcărilor pentru nerespectarea restricțiilor impuse de pandemia **Coronavirusului.**

 Evident că situația creată pe acest segment ne îngrijorează și e necesar implicarea tuturor în vederea susținerii activității colaboratorilor pentru asigurarea drepturilor și securității cetățenilor. În același context au fost petrecute 9 întâlniri cu cetățenii.

 Au fost luate măsuri în vederea acordării serviciilor comunale populației orașului Cricova.

 Localitatea a fost asigurată cu apă potabilă permanent cu unele excepții în cazul defectării apeductului. Astfel au fost pompate 439 mii **m3**  livrate fiind 324 miii m3, pierderile constituind 26,1%. Și aici e necesar de a veni cu propuneri în vederea ameliorării situației. Au fost evacuate 16 136 mii m3 gunoi menager, pe când normativele constitue 13 167m3.

 S-au interprins măsuri privitor la reparația fondului locativ fiind reparate 4100m2 acoperiș, 3 scări la blocurile locative. Au fost curățate platformele de nămol la stația de epurarea a apelor reziduale.

 În scopul îmbunătățirii asigurării cu energie termică au fost efectuate lucrări de reparație capitală a traseelor termice. Deasemenea au fost intreprinse lucrări de revizuire și reparație a utilajului tehnologic ceea ce a permis asigurarea la nivel cu agent termic.

 E de menționat și problema permanent existentă și anume: datoriile pentru energia termică consumată. La 1 ianuarie 2021 aceasta constituiau circa 2 487 mii lei.

 Ca urmare a problemelor parvenite din partea cetățenilor și în conformitate cu planul de măsuri pentru anii 2019-2023 au fost interprinse un șir de măsuri de amenajare, construcții de rețele și reparație a unor obiective de menire social- culturală.

 S-au efectuat lucrări de reparație în asfalt a străzilor Florilor, Șt. Neaga, V. Alecsandrii, Viilor, I. Creangă, S. Lazo, M. Eminescu, Iu. Gagarin, Tineretului , Dacia. Ca urmare a deteriorării asfaltului a fost asfaltată calea de acces spre Piața agricolă.

 În total s-au asfaltat circa15 662 m2, alocați fiind3,474 mil lei. În aceeași ordine de idei în scopul fluidizării transportului a fost reparată str. P. Ungureanu cu o suprafață de 8780 mii m2.

 Au fost reconstruite rețelele de iluminare stradală pe un șir de străzi: Al. Mateevici, Veteranilor, Al. Russo, Bucuria, Doina, Dosoftei, Ciorescu, parțial str. Dacia, Minerilor , Meșterul Manole.

 A fost reconstruit scuarul consacrat celor căzuți în al II- lea Război mondial, un loc devenit sacru pentru locuitoriii orașului Cricova, cât și pentru relaxare. Pentru aceste lucrări sau cheltuit 955 372 mii lei.

 Au fost efectuate lucrări de construcții a rețelelor de canalizare în perimetrul străzilor Veteranilor-Al.Mateevici-Dosoftei-Albișoara-Ciorescu cu o lungime totală de 11 km, costul lucrărilor se egalează cu circa 6 mil. lei dintre care 3 mil.lei au fost executate.

 În scopul îmbunătățirii condițiilor de trai au fost construite rețele de canalizare în perimetrul străzilor șos. Chișinăului- Ciocârliei, Unirii, M. Sadoveanu costul cărora constituind în jur de1 mil. lei.

 Pentru crearea unor condiții adecvate pentru copiii care își fac studiile la Liceul Teoretic ”Al. Mateevici” a fost construit acoperișul șarpant pentru **blocul 1** unde învață copii claselor primare.

 Am menționat mai sus și alte momente legate de crearea condițiilor în activitatea unor sau altor instituții sau rezolvarea altor probleme din teritoriu.

 E necesat să vă informez că au fost organizate și petrecute 27 de licitații pentru procurarea de produse și lucrări. Costul conform datelor de expertizare constituie 17 696 mil.lei, suma totală de achiziție a constituit 13,281 mil.lei, adică cu o diferență de 4.414 mil.lei.

 Printre cele mai importante obligațiuni a Primăriei este lucrul nemijlocit cu cetățenii. Pe parcursul anului 2020 cu diferite probleme s-au adresat mai bine de 2 200 cetățeni. Necătând la situația de pandemie, colaboratorii primăriei și-au continuat activitatea neîntrerupt intervenind în rezolvarea problemelor locuitorilor.

 O direcție importantă, în această ordine idei o constituie asistența socială, serviciul ce se află pe prima linie în fața problemelor, fie a persoanelor social-vulnerabile, familiilor numeroase sau cele din grupa de risc.Pe parcursul anului prin intermediul asistentului social au fost într-un fel sau altul acordate ajutor la mai mult de 700 persoane. Au fost perfectate 227 dosare pentru acordarea compensațiilor la energia termică, gaze naturale, lemne și cărbuni. 330 de familii au beneficiat de un ajutor financiar în sumă de circa 350 mii lei din bugetul local, 250 copii din familii social-vulnerabile au primit cadouri de sărbătorile de iarnă grație colaborării cu organizația ”ELIM”. Plasați în serviciul de tutelă –curatelă și luați la evidență – 10 copii.

 De către perceptori fiscali au fost asignate 7 768 obiecte fiind întroduse în programul nou SIA”Cadastrul Fiscal versiunea 2.0”. S-au efectuat corectările necesare în vederea actualizării datelor existente, inclusiv legate de acordarea înlesnirilor conform art. 238 Cod Fiscal al RM, titlul 6. Asfel au fost scutite de impozite circa 949 persoane în sumă de 217708 lei.

 Planul calculat pentru anul 2020 a constituit 964,2 mii lei, încasate fiind 782 mii lei. Totodată au fost depistate circa 100 case individuale locuite de proprietari, nefiind impozitate din motivul că nu au fost date în exploatare.

 De către serviciul de arhitectură au fost eliberate 81 certificate de urbanism, 95 autorizații de construcții. Au fost primite în exploatare 14 obiecte.

 Au fost organizate și desfășurate 12 ședințe ale Consiliului orășenesc Cricova în cadrul cărora au fost discutate 129 întrebări.

 Au fost emise 214 dispoziții pe diferite probleme , inclusiv 108 personalul scriptic și 106 activitatea de bază. S-au născut 75 de copii, au decedat 87 persoane, sporul natural costituind minus 1,4.

 Au fost organizate un șir de măsuri cultural-artistice și sportive. Ar fi vorba de sărbătorile tradiționale de iarnă, festivalul ”Mie dor de-o seară cu romanțe”, Mârțișor” parțial întreceri în cadrul spartachiadei „SĂNĂTATE”. Au fost menționați cei mai buni sportivi ai anului 2019. Evident că situația cu pandemia de Coronavirus nu ne-a permis desfășurarea unui șir de măsuri planificate.

 **Stimată audiență!** Este imposibil de a reda în cadrul acestei informații toate problemele care au fost rezolvate pe parcursul unui an de zile. Timpul merge înainte, impunând noi și noi probleme. Să nu uităm că fiecare cetățean vine la primărie cu grijile sale. E cert un lucru că am reușit să rezolvăm un șir de probleme social- economice așteptate și ridicate de cetățeni.

 E mult sau puțin rămâne la discreția fiecăruia, dar e îmbucurător un lucru - că am mers înainte fără a ne opri pe loc.

 Dar viața merge înainte și alte probleme își așteaptă rezolvarea. Ar fi vorba de construcția rețelelor de canalizare în perimetrul străzilor Păcii-Livezilor; A. Colosov- B.P. Hajdeu, costul cărora este mai mult de 14 mil.lei, lucrări ce vor fi demarate anul acesta, finalizarea lucrărilor de construcție a rețelelor în perimetrul străzilor Veteranilor-Al.Mateevici-Dosoftei-Albișoara- circa 3 mil.lei, reparația capitală variantă de pietriș în perimetrul străzilor M. Sadoveanu- Chișinăului-Ciocârliei ce constitue 2 ,113 mil.lei, reparația în asfalt a străzilor în perimetrul Veteranilor-Al. Mateevici-Dosoftei-Albișoara, stația de purificare a apelor uzate etapa II- costul proiectului de 23 mil. Lei, lucrări de reparație la gimnaziul 77- 1 mil.lei; repartizarea terenurilor pentru familiile nou formate, construcția unui centru comercial pe str. Alba- Iulia, Centrul pentru tineret - și alte probleme.

 Vreau să mă adresez consilierilor aleși pe listele diferitor formațiuni politice. Cetățenii așteaptă din partea noastră rezolvarea problemelor din teritoriu. De aceea vă chem la o conlucrare sperând la o colaborare benefică pentru binele acestei comunități ca împreună să facem din numele acestei localități, un renume activând sub același mottou:

**”Noi dorim bine în întreaga Republică dar**

 **la Cricova un pic mai bine”**